IZGLĪTĪBAS IESTĀDES VEIDLAPA

**APSTIPRINU**

 Izglītības iestādes
direktors (paraksts\*) Vārds Uzvārds

**Profesionālās kvalifikācijas eksāmena programma**

Profesionālā kvalifikācija: **Mūziķis, mūzikas tehnoloģiju speciālists ar specializāciju skaņu operators** (kods 33/35b 212 09 1)

4. profesionālās kvalifikācijas līmenis

**SASKAŅOTS**

Latvijas Nacionālais kultūras centrs

Kultūrizglītības nodaļas mūzikas izglītības eksperts

(paraksts\*) Kārlis Jēkabsons

\*Šis dokuments ir parakstīts ar drošu elektronisko parakstu un satur laika zīmogu

2024

## Profesionālās kvalifikācijas eksāmena programma

## izglītības programmā „Mūzika”

1. **Vispārīgie jautājumi**
	1. Profesionālās kvalifikācijas eksāmena (turpmāk – eksāmens) programma ir izstrādāta, ievērojot profesijas standartā un izglītības programmā noteiktās prasības.
	2. Eksāmens kārtojams valsts valodā.
	3. Eksāmens notiek *(precizē izglītības iestāde)*:
		1. klātienē;
		2. attālināti;
		3. klātienē un attālināti.

# Eksāmena mērķis

* 1. Pārbaudīt un novērtēt eksaminējamā profesionālās kompetences profesionālajā kvalifikācijā „Mūziķis, mūzikas tehnoloģiju speciālists ar specializāciju skaņu operators”.
1. **Eksāmena adresāts** (precizē izglītības iestāde)
	1. Izglītojamie, kuri kārto eksāmenu profesionālās izglītības programmas noslēgumā.
	2. Eksaminējamie, kuri kārto eksāmenu ārpus formālās izglītības sistēmas apgūtās profesionālās kompetences novērtēšanā.
2. **Eksāmena uzbūve**
	1. Eksāmens sastāv no trim daļām:
		1. eksāmena teorētiskā daļa (T) tiek organizēta rakstiski. Eksaminējamā zināšanas pārbauda ar eksaminējamā izstrādātu kvalifikācijas darbu, kas izveikts atbilstoši šīs programmas 5. punktā noteiktajām prasībām, un noformēts, atbilstoši „Profesionālās kvalifikācijas eksāmena profesionālās kvalifikācijas darba teorētiskās daļas noformēšanas norādījumi” (Pielikums).
		2. eksāmena praktiskā daļa (P) sastāv no 6. punktā noteiktajām prasībām un elementiem:
			1. eksaminējamā ierakstu *portfolio*;
			2. praktiska studijas darba uzdevuma, ko eksaminējamais veic eksāmena komisijas klātbūtnē, eksāmena norises dienā;
			3. praktiska apskaņošanas uzdevuma, ko eksaminējamais veic eksāmena komisijas klātbūtnē, eksāmena norises dienā;
			4. prezentācija un pārrunas:
				1. eksāmena prezentācija un pārrunas notiek ar eksāmena komisiju un atbilstoši
				7. punktā noteiktajam aprakstam.
3. **Teorētiskās daļas saturs**
	1. Teorētiskā daļā pārbauda eksaminējamā zināšanas un izpratni.
	2. Teorētiskajā daļā eksaminējamais:
		1. izpilda izglītības iestādes izstrādātu teorētisko zināšanu pārbaudes darbu saskaņā ar tēmām, kuras izstrādājusi Jāzepa Vītola Latvijas Mūzikas akadēmijas Džeza mūzikas katedra (1. pielikums);
		2. vai izstrādā analīzi vienam skaņdarbam.
	3. Teorētisko zināšanu pārbaudes darbā tiek iekļauti 38 jautājumi:
		1. 35 slēgta un atvērta tipa jautājumi;
		2. 3 paaugstinātas grūtības atvērta tipa jautājumi.
	4. Slēgtā tipa jautājumi ir jautājumi, uz kuriem atbildot, eksaminējamais izvēlas vienu pareizo atbildi no piedāvātajiem 4 (četriem) atbilžu variantiem.
	5. Atvērtā tipa jautājumi ir jautājumi, uz kuriem atbildot, eksaminējamais sniedz īsu lakonisku atbildi (vienā teikumā).
	6. Paaugstinātas grūtības atvērtā tipa jautājumi ir jautājumi, uz kuriem atbildot, eksaminējamais sniedz izvērstu atbildi (līdz 10 teikumiem).
	7. Testa noformējumā jāiekļauj informācija par eksaminējamā vārdu un uzvārdu, personas kodu, izglītības iestādi, kursu, grupu un testa aizpildīšanas datumu (2. pielikums);
	8. Teorētiskās daļas norises laikā - telpā nodrošina pulksteni, kas novietots eksaminējamiem redzamā vietā. Eksāmena laikā nav atļauts izmantot mobilo telefonu un citas individuālās elektroniskās datu pārraides ierīces. Eksāmena teorētisko daļu veic ar zilu vai melnu pildspalvu. Labojumiem nedrīkst lietot korektoru.
	9. Izstrādājot analīzi vēlams ievērot sekojošu struktūru – plānu (3. pielikums):
		1. vēsturiski estētiskā analīze:
		2. mūzikas izteiksmes līdzekļu analīze (forma, melodija, harmonija, faktūra, temps, metrs, ritms, dinamika);
		3. mākslinieciskais izpildījums un divu interpretāciju analīze;
		4. izmantotā literatūra un citi informācijas avoti;
		5. analīzes apjoms ‒ ne mazāk kā 5 lpp., ne vairāk kā 10 lpp., neieskaitot titullapu un satura rādītāju.
4. **Praktiskās daļas saturs**
	1. Eksāmena praktiskā daļa ietver:
		1. profesionālās kvalifikācijas darba projektu;
		2. kvalifikācijas darba projektu, kas ietver informāciju par autoru un darba tēmu, darba vizuālā un tehniskā risinājuma atspoguļojumu;
		3. eksāmena darba realizāciju.
	2. Eksāmena praktiskā daļa ir kvalifikācijas darba projekts, tā realizācijas materiāls – eksaminējamā veiktā ierakstu *portfolio*, kas sastāv no vismaz 5 augstvērtīgi, profesionāli un žanram atbilstoši ierakstītiem skaņdarbiem un jāievēro sekojoši nosacījumi:
		1. jāiekļauj vismaz vienu akadēmiskās mūzikas skaņdarbu, ierakstā piedaloties ne mazāk par trīs instrumentiem (piemēram, stīgu kvartets, klavieru trio);
		2. jāiekļauj vismaz vienu džeza mūzikas skaņdarbu (tai skaitā *jazz fusion, latin),* ierakstā piedaloties vismaz 4 instrumentiem, vienam no tiem obligāti jābūt akustiskam bungu komplektam;
		3. jāiekļauj vismaz vienu populārās mūzikas žanru skaņdarbu (*pop, rock, electronic, hip-hop u.t.t.)*;
		4. *portfolio* jābūt dzirdamiem vismaz pieciem dažādiem instrumentiem, vismaz četriem no instrumentiem jābūt ierakstītiem telpā un vismaz viens instruments jāieraksta, izmantojot stereo ieraksta metodi;
		5. *portfolio* kopējai hronometrāžai jāsasniedz vismaz 20 minūtes. Ieraksti jāveic izglītības iestādes telpās, izmantojot uz vietas esošo aparatūru, bet pie vajadzības izglītojamajam ir atļauts papildus izīrēt vai izmantot aparatūru, kas nav izglītības iestādes īpašums;
	3. Eksāmenam nepieciešamo prasmju demonstrācija divos praktiskos uzdevumos žūrijas klātbūtnē.
	4. Studijas ieraksta veikšanas un apstrādes prasmju demonstrācijas uzdevums izglītības iestādes ierakstu studijā, kur eksaminējamam 60 minūšu laikā ir jāpaveic sekojošais:
		1. jāveic viena skaņdarba ieraksts ar dalībniekiem ‒ mūziķiem;
		2. jāveic nepieciešamākās apstrādes un redakcijas, lai nodrošinātu t.s. *rough mix* kvalitātes ierakstu digitālā audio formātā;
		3. jānodrošina atbilstoši ieraksta apstākļi ieraksta dalībniekiem ‒ mūziķiem (monitorings, iekārtojums, izkārtojums, komunikācija).
	5. **Studijas ieraksta un apskaņošanas uzdevumu nosacījumi:**
		1. mūziķu sastāvs (ne vairāk kā 4 dalībnieku sastāvā) eksaminējamam tiks paziņots tieši pirms uzdevuma veikšanas, izsniedzot *input* listi (instrumentu sarakstu) un ierakstāmā skaņdarba īsu aprakstu (nosaukums, žanrs, formas raksturojums);
		2. ieraksts jāveic izglītības iestādes ierakstu studijā;
		3. pēc savas izvēles var pieaicināt 1 asistentu no izglītības iestādes 1. un 2. kursa skaņu operatoru/gaismotāju programmu izglītojamo vidus;
		4. pārbaudījuma laikā studijā atradīsies un procesu novēros eksāmena komisija;
		5. ierakstam nepieciešamo *backline* aprīkojumu (tai skaitā bungu komplektu) nodrošinās izglītības iestāde;
		6. pārbaudījuma norise tiks ierakstīta video;
		7. pārbaudījumā vērtē tikai tehnisko izpildījumu ierobežotajā laikā.
	6. Apskaņošanas prasmju (*Live Sound)* demonstrācijas uzdevumu nosacījumi:
		1. eksaminējamam 60 minūšu laikā ir jāveic sekojošais:
		2. jāveic skaņas pārbaude (*soundcheck*) ar mūziķu sastāvu;
		3. jāsagatavo visu nepieciešamo viena skaņdarba izpildījumam, kuram jāsākas uzreiz pēc pārbaudījuma laika beigām.
	7. Materiāltehniskais nodrošinājums apskaņošanas uzdevuma izpildei:
		1. *FOH* sistēma uzstādīta un pieslēgta apskaņošanas pultij;
		2. grīdas monitoru sistēma pieslēgta apskaņošanas pultij;
		3. *Backline* aprīkojums (tai skaitā bungu komplekts) u.c. tehnika novietota pie skatuves;
		4. pieejams ar apskaņošanas pulti iepriekš iestatīts planšetdators vai portatīvais dators.
	8. Apskaņošanas uzdevumu izpildes nosacījumi:
		1. mūziķu sastāvs (ne vairāk kā 5 dalībnieku sastāvā) eksaminējamiem tiks paziņots tieši pirms uzdevuma veikšanas, izsniedzot instrumentu sarakstu (*input list*) un skatuves izvietojuma shēmu (*stageplot*) un koncertā izpildāmā skaņdarba īsu aprakstu (nosaukums, žanrs, formas raksturojums);
		2. pēc savas izvēles eksaminējamais skatuves tehnikas sagatavošanai var pieaicināt 2 tehniķus no izglītības iestādes 1. un 2. kursa skaņu operatoru/gaismotāju programmu izglītojamo vidus;
		3. pārbaudījuma norise tiks ierakstīta video;
		4. eksāmena norisei nepieciešamo aprīkojumu, palīglīdzekļus un telpas nodrošina izglītības iestāde, atbilstoši izglītības programmas specifikai.
5. **Profesionālās kvalifikācijas darba prezentācija un pārrunas**
	1. Prezentācijā eksaminējamais iepazīstina ar darba procesu un rezultātiem. Pamīšus atskaņo sava portfolio skaņdarbus un tiem atbilstošos paraugskaņdarbus. Eksāmena komisija vērtē skaņdarbu skanējumu, to ieraksta un apstrādes kvalitāti, un salīdzina to ar uzrādīto paraugdziesmu. Prezentācijā eksaminējamais pamato savas paraugdziesmas izvēli;
	2. Pārrunās ar eksāmena komisiju eksaminējamais iepazīstina ar *portfolio* veidošanas procesu un eksāmena praktiskās daļas izpildi. Formulē secinājumus un atbild uz komisijas jautājumiem. Pēc eksāmena komisijas lūguma parāda savu darbu projektus *DAW* (digitālajā audio darbstacijā).
6. **Vērtēšanas kārtība**
	1. Komisija novērtē eksāmena uzdevumu izpildi pēc katras eksāmena daļas norises.
	2. Profesionālās kvalifikācijas darba teorētisko daļu un praktiskās daļas projekta darbu izvērtēšanai eksāmena komisijai iesniedz elektroniski un iesietā veidā ne vēlāk kā vienu nedēļu pirms eksāmena praktiskās daļas norises datuma;
	3. Profesionālās kvalifikācijas darba praktiskās daļas projekta darbu izvērtē eksāmena komisija eksāmena prezentācijas daļas norises laikā;
	4. Profesionālās kvalifikācijas darba teorētisko daļu izvērtē eksāmena komisija pirms eksāmena prezentācijas daļas norises;
	5. Pēc eksāmena daļu norises komisija pieņem lēmumu par vērtējumu un lemj piešķirt/ nepiešķirt eksaminējamam attiecīgo profesionālo kvalifikāciju. Lēmumu ieraksta eksāmena protokolā. Protokolu paraksta vai apstiprina informācijas sistēmā visi komisijas locekļi.
	6. Kopējais maksimāli iegūstamais punktu skaits 4. profesionālās kvalifikācijas līmenim ir 300 punkti:
		1. teorētiskās daļas maksimālais iespējamais iegūto punktu skaits ir 50 punkti;
		2. praktiskās daļas maksimālais iespējamais iegūto punktu skaits ir 250 punkti.
	7. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 4. profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1‒44 | 45‒89 | 90‒134 | 135‒179 | 180‒203 | 204‒227 | 228‒251 | 252‒275 | 276‒290 | 291‒300 |
| Vērtējumsballēs | 1 | 2 | 3 | 4 | 5 | 6 | 7 | 8 | 9 | 10 |
| % | 1‒14 | 15‒29 | 30‒44 | 45‒59 | 60‒67 | 68‒75 | 76‒83 | 84‒91 | 92‒96 | 97‒100 |

* 1. Eksāmena kopējais vērtējums sastāv no:
		1. Eksāmena praktiskā daļa ‒ ***portfolio*** vērtējama ar 120 punktiem, kas ir 40% no kopīgā vērtējuma:

|  |  |
| --- | --- |
| Vērtēšanas kritēriji un iegūstamais punktu skaits | Iegūtie punkti |
| 1. **Instrumentu savstarpējais balanss.**
 |
| Aprakstošais vērtējums | Nepietiekams | Vidējs | Optimāls | Augsts |  |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |
| Vērtējums punktos | 1‒5 | 6‒11 | 12‒17 | 18‒23 | 24‒26 | 27‒29 | 30‒33 | 34‒36 | 37‒38 | 39‒40 |  |
| 1. **Darba kvalitāte salīdzinot ar paraugdziesmu.**
 |
| Aprakstošais vērtējums | Nepietiekams | Vidējs | Optimāls | Augsts |  |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |
| Vērtējums punktos | 1‒5 | 6‒11 | 12‒17 | 18‒23 | 24‒26 | 27‒29 | 30‒33 | 34‒36 | 37‒38 | 39‒40 |  |
| 1. **Darba apjoms un sarežģītības pakāpe.**
 |
| Aprakstošais vērtējums | Nepietiekams | Vidējs | Optimāls | Augsts |  |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |
| Vērtējums punktos | 1‒5 | 6‒11 | 12‒17 | 18‒23 | 24‒26 | 27‒29 | 30‒33 | 34‒36 | 37‒38 | 39‒40 |  |
|  | *Iegūtie punkti kopā:* |  |

* + 1. Eksāmena **praktiskā daļa ‒ studijas ieraksts un klātienes apstrādes uzdevums** vērtējams ar 60 punktiem, kas ir 20% no kopīgā vērtējuma:

|  |  |
| --- | --- |
| Vērtēšanas kritēriji un iegūstamais punktu skaits | Iegūtie punkti |
| 1. **Skaņas plūsmas ķēdes pārzināšana.**
 |
| Aprakstošais vērtējums | Nepietiekams | Vidējs | Optimāls | Augsts |  |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |
| Vērtējums punktos | 1‒2 | 3‒5 | 6‒8 | 9‒11 | 12‒13 | 14 | 15‒16 | 17 | 18 | 19‒20 |  |
| 1. **Ieraksta tehnoloģiju atbilstība materiālam.**
 |
| Aprakstošais vērtējums | Nepietiekams | Vidējs | Optimāls | Augsts |  |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |
| Vērtējums punktos | 1‒2 | 3‒5 | 6‒8 | 9‒11 | 12‒13 | 14 | 15‒16 | 17 | 18 | 19‒20 |  |
| 1. **Darba izpildes ātrums, iekļaušanās paredzētājā laikā.**
 |
| Aprakstošais vērtējums | Nepietiekams | Vidējs | Optimāls | Augsts |  |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |
| Vērtējums punktos | 1‒2 | 3‒5 | 6‒8 | 9‒11 | 12‒13 | 14 | 15‒16 | 17 | 18 | 19‒20 |  |
|  | *Iegūtie punkti kopā:* |  |

* + 1. Eksāmena **praktiskās daļas ‒ apskaņošanas uzdevums** vērtējams ar 60 punktiem, kas ir 20% no kopīgā vērtējuma:

|  |  |
| --- | --- |
| Vērtēšanas kritēriji un iegūstamais punktu skaits | Iegūtie punkti |
| 1. **Skaņas plūsmas ķēdes pārzināšana.**
 |
| Aprakstošais vērtējums | Nepietiekams | Vidējs | Optimāls | Augsts |  |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |
| Vērtējums punktos | 1‒2 | 3‒5 | 6‒8 | 9‒11 | 12‒13 | 14 | 15‒16 | 17 | 18 | 19‒20 |  |
| 1. **Ieraksta tehnikas un tās pielietojuma atbilstība.**
 |
| Aprakstošais vērtējums | Nepietiekams | Vidējs | Optimāls | Augsts |  |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |
| Vērtējums punktos | 1‒2 | 3‒5 | 6‒8 | 9‒11 | 12‒13 | 14 | 15‒16 | 17 | 18 | 19‒20 |  |
| 1. ***FOH* miksa balanss telpā.**
 |
| Aprakstošais vērtējums | Nepietiekams | Vidējs | Optimāls | Augsts |  |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |
| Vērtējums punktos | 1‒2 | 3‒5 | 6‒8 | 9‒11 | 12‒13 | 14 | 15‒16 | 17 | 18 | 19‒20 |  |
|  | *Iegūtie punkti kopā:* |  |

* + 1. Eksāmena **teorētiskās daļa** vērtējama ar 40 punktiem, kas ir 20% no kopīgā vērtējuma:

|  |  |
| --- | --- |
| Vērtēšanas kritēriji un iegūstamais punktu skaits | Iegūtie punkti |
| 1. **Paraugdziesmas analīze un tās tehniskais apraksts, salīdzinājums ar *portfolio* dziesmām, profesionālās terminoloģijas pielietojums.**
 |
| Aprakstošais vērtējums | Nepietiekams | Vidējs | Optimāls | Augsts |  |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |
| Vērtējums punktos | 1‒2 | 3‒5 | 6‒8 | 9‒11 | 12‒13 | 14 | 15‒16 | 17 | 18 | 19‒20 |  |
| 1. **Izmantoto metožu un aparatūras apraksts, kritiskā pašvērtējuma atbilstība paveiktajam darbam, darba noformējums.**
 |
| Aprakstošais vērtējums | Nepietiekams | Vidējs | Optimāls | Augsts |  |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |
| Vērtējums punktos | 1‒2 | 3‒5 | 6‒8 | 9‒11 | 12‒13 | 14 | 15‒16 | 17 | 18 | 19‒20 |  |
|  | *Iegūtie punkti kopā:* |  |

* + 1. Eksāmena **praktiskā daļa – prezentācija** vērtējama ar 20 punktiem, kas ir 5% no kopīgā vērtējuma:

|  |  |
| --- | --- |
| Vērtēšanas kritēriji un iegūstamais punktu skaits | Iegūtie punkti |
| 1. ***Portfolio* prezentācija, prasme sniegt atbildes uz jautājumiem.**
 |
| Aprakstošais vērtējums | Nepietiekams | Vidējs | Optimāls | Augsts |  |
| Vērtējums ballēs | 1 | 2 | 3 | 4 | 5 | 6 | 7 | 8 | 9 | 10 |
| Vērtējums punktos | 1‒2 | 3‒5 | 6‒8 | 9‒11 | 12‒13 | 14 | 15‒16 | 17 | 18 | 19‒20 |  |
|  | *Iegūtie punkti kopā:* |  |

1. pielikums

**Profesionālās kvalifikācijas eksāmena profesionālās**

**izglītības programmā „Mūzika” (Skaņu operators)**

**kvalifikācijas darba**

**teorētiskās daļas noformēšanas norādījumi**

1. Vispārīgās prasības
	1. Darbu noformē datorsalikumā uz A4 formāta papīra lapām, kuras apdrukā no vienas puses.
	2. Lapu skaitīšanu sāk ar titullapu, taču uz titullapas numuru neraksta. Darbu aizstāvēšanai iesniedz iesietu.
2. Profesionālās kvalifikācijas darba teorētiskās daļas struktūra
	1. Titullapa, kurā jānorāda:
		1. Darba nosaukums;
		2. Autora Vārds, Uzvārds;
		3. Izglītības iestāde un izglītības programma;
		4. Iegūstamā kvalifikācija;
		5. Darba vadītāja Vārds, Uzvārds;
		6. Darba izveides vieta un laiks.
3. Satura rādītājs.

Satura rādītājā iekļauj visu nodaļu un apakšnodaļu nosaukumus to numerācijas secībā un norāda atbilstošās lappuses numuru.

1. Ievads.

Ievadā apraksta un analizē izvēlēto albūma skanējumu un žanra specifiku, formulē darba mērķi un uzdevumus.

1. Nodaļas.

Nodaļas veido profesionālās kvalifikācijas eksāmena teorētiskās daļas pamatdaļu, tajās ietvertas:

* 1. Izvēlētās paraugdziesmas izpēte un analīze, kas pamato kvalifikācijas darba skanējumu;
	2. Raksturot paraugdziesmas tembru, kopējo dinamikas un telpas balansu. Aprakstīt atrasto infromāciju par paraugdziesmas tapšanas gaitu;
	3. Profesionālās kvalifikācijas darba gaitas apraksts, ieraksta aparatūras izvēle, pēcapstrādē izmantoto metožu pamatojums, bildes un ekrānšāviņi no projekta;
	4. Albūma skanējuma salīdzinājums ar paraugdziesmu;
	5. Darba īstenošanas reālās vai teorētiskās izmaksas.
1. Secinājumi.

Secinājumi, kuros tiek izteikts izglītojamā pašnovērtējums par darba procesu, rezultātiem un inovācijām praktiski realizētā kvalifikācijas darba risinājumā.

1. Izmantotā literatūra un avoti.

Izmantotās literatūras un avotu sarakstā tiek uzrādīti visi profesionālās kvalifikācijas darba teorētiskajā daļā izmantotie avoti un darbi, uz kuriem atsaucas autors, kā arī tie, kurus autors izstudējis darba sagatavošanas gaitā.

1. Pielikumi.

Pielikumos tiek pievienotas ideju skices, darba zīmējumi, darba posmu dokumentējums, piezīmes autora izvēlētā tehnikā (foto, video, *CD* u.c.), informācija par sadarbības partneriem un pasūtītājiem un citi materiāli, kas atspoguļo darba procesu un risinājumus.

1. Teksts
	1. Datorsalikuma pamattekstam izmanto 12 lieluma burtus ar intervālu 1,5 starp rindiņām. Nodaļu un apakšnodaļu burtu lielums ir 14. Teksta attālums no lapas augšējās un kreisās malas – 30 mm, no labās un apakšējās malas – 20 mm. Rindkopas pirmo rindiņu sāk ar atkāpi. Rindkopas kārto bez atstarpēm;
	2. Lappuses tiek numurētas, izņemot titullapu un satura rādītāju, kuri tiek ieskaitīti kopapjomā, bet netiek numurēti. Numerāciju veic ar arābu cipariem lapas apakšējās daļas vidū vai labajā pusē;
	3. Katra nodaļa, apakšnodaļa jāsāk jaunā lappusē. Nodaļu nosaukumus raksta ar lielajiem burtiem, apakšnodaļu – ar mazajiem burtiem un lielo sākuma burtu treknrakstā. Aiz nosaukuma punktu neliek. Nosaukumos pārnesumus nelieto, tos nepasvītro. Nosaukumus centrē rindiņas vidū. Nosaukuma attālums no iepriekšējā un turpmākā teksta ir viena rinda;
	4. Nodaļas numurē ar arābu cipariem un piešķirtos numurus raksta pirms nodaļas nosaukuma. Apakšnodaļas numurē attiecīgās nodaļas ietvaros ar diviem arābu cipariem: piemēram, pirmās nodaļas apakšnodaļu numuri būs 1.1., 1.2. utt. Apakšpunktu apzīmēšanai izmanto arābu ciparus ar apaļo iekavu aiz tiem, piemēram, 1), 2) utt. Tekstu aiz cipara ar iekavu raksta ar mazo burtu;
	5. Ievadam, secinājumiem un priekšlikumiem, literatūras sarakstam un saturam numurus nepiešķir. Atsauci uz izmantoto literatūru un avotiem noformē, apaļajās iekavās norādot aiz citētā darba (citāti jāliek pēdiņās) kārtas numuru izmantotās literatūras sarakstā. Piemēram, (2) vai (3, 7, 11). Atsaucoties uz kādu noteiktu grāmatas lappusi, tā jānorāda aiz grāmatas citēšanas numura, piemēram: (4, 70. lpp.).
2. Ilustrācijas, tabulas
	1. Darbā ievietoto ilustrāciju – fotogrāfiju, skiču, shēmu, grafiku, diagrammu u.tml. – apzīmēšanai izmanto vienu un to pašu terminu *attēls*. Attēli tiek numurēti nodaļas ietvaros, un katram no tiem ir jābūt savam nosaukumam. Nosaukumu raksta ar maziem burtiem un lielo sākuma burtu, bez punkta nosaukuma beigās. Tekstā, kura ilustrēšanai izmantots attēls, attiecīgā vietā jādod atsauce uz to. Ja attēlam vajadzīgi paskaidrojumi, tos raksta zem nosaukuma. Tos atļauts rakstīt ar mazāka izmēra burtiem.

Piemērs - pirmajā nodaļā ievietotais trešais pēc kārtas attēls.

*1.3.att. Attēla nosaukums.*

* 1. Ja nodaļā ir tikai viena ilustrācija, tad to nenumurē, bet raksta tikai tās nosaukumu.
	2. Darbā ievietotās tabulas tiek numurētas un katrai no tām jābūt savam nosaukumam. Tabulas nosaukumu raksta virs tabulas ar maziem burtiem un lielo sākuma burtu, bez punkta nosaukuma beigās. Tabulas numurē nodaļas ietvaros ar arābu cipariem. Tabulas numuru raksta labajā pusē virs tabulas nosaukuma. Tekstā attiecīgā vietā jādod atsauce uz tabulu.

Piemērs - pirmajā nodaļā ievietotas trešās pēc kārtas tabulas apraksts:

1.3.tabula

*Tabulas nosaukums*

|  |  |  |  |  |
| --- | --- | --- | --- | --- |
|  |  |  |  |  |

* 1. Ja darbā vai nodaļā ir tikai viena tabula, tad to nenumurē, bet raksta tikai tās nosaukumu.
1. Pielikumi
	1. Dažādus palīgmateriālus, kas neiekļaujas darba pamata saturā, pievieno darbam kā pielikumus ar kopīgu virsrakstu PIELIKUMI uz atsevišķas lapas. Katru pielikumu sāk ar jaunu lapu, lapas labajā augšējā stūrī norādot tā kārtas numuru, piemēram: 1.pielikums, 2.pielikums utt. Zem šī uzraksta nākamās rindiņas vidū, raksta pielikuma nosaukumu. Ja darbam ir viens pielikums, tad kopīgu virsrakstu neraksta un pielikumam numuru nepiešķir. Tekstā attiecīgā vietā jādod atsauce uz pielikumu.
	2. Avotu un izmantotās literatūras saraksts- avotus un izmantoto literatūru bibliogrāfiski apraksta sarakstā, tos sarindo alfabēta secībā pēc autora uzvārda vai darba nosaukuma. Sarakstu ieteicams sākt ar latīņu alfabētā rakstītiem darbiem (latviešu, angļu, vācu u.c. valodās), pēc tam – kirilicā rakstītiem darbiem (krievu u.c. valodās).
2. Aprakstīšanas pamatprincipi ir šādi:
	1. Grāmatām - autora uzvārds, vārds vai iniciālis. *Grāmatas nosaukums.* Izdošanas vieta: izdevniecība, izdošanas gads. Lappušu skaits vai citētā lappuse(s).

Piemērs

Gombrihs, E.H. *Mākslas vēsture.* Rīga: Zvaigzne ABC, 1997. 688 lpp.

* 1. Ja autoru skaits ir lielāks par trim, tad grāmatu apraksta pēc nosaukuma un ziņas par trim autoriem sniedz aiz nosaukuma. Informāciju par pārējiem autoriem aizstāj ar apzīmējumu “u.c.’’

Piemērs

*Svešvārdu vārdnīca.* Ašmanis, M., Bērziņa, E., Buiķe, M. u.c. Rīga: Norden AB, 2002. 799 lpp.

* 1. Rakstiem periodikā - autora uzvārds, vārds vai iniciālis. Raksta nosaukums. Izdevuma nosaukums, numurs vai izdošanas mēnesis, izdošanas gads, raksta ietverošās lappuses.

Piemērs

Vējš, V. Reklāma kā politika. *Dizaina studija,* Nr.20, 2009, 19.-21. lpp.

* 1. Rakstiem rakstu krājumos - autora uzvārds, vārds vai iniciālis. Raksta nosaukums. No: *Rakstu krājuma nosaukums.* Izdošanas vieta: izdevniecība vai izdevējs, izdošanas gads. Raksta ietverošās lappuses.

Piemērs

Lukševics, U. Mums patīk konkursi. No: *Kā rodas laba arhitektūra?* Rīga: Arhitektūras veicināšanas fonds, 2008, 78.- 87. lpp.

* 1. Interneta materiāliem - autora uzvārds, vārds vai iniciālis. *Publikācijas nosaukums.* Kvadrātiekavās norāde par elektroniskā resursa veidu. Kvadrātiekavās datums, kad interneta resurss skatīts. Piezīme par publikācijas pieeju internetā.

Piemērs

Radošā industrija [tiešsaiste]. [Skatīts 02.10.2009]. Pieejams: <http://kriic.lv/kat/radosa-indistrija/par-radoso-industriju>.